ประกาศคณะกรรมการกํากับตลาดทุนที่ ทจ. 19/2552เรื่อง หลักเกณฑ์ เงื่อนไข และวิธีการรายงานการเปิดเผยข้อมูล เกี่ยวกับฐานะการเงินและผลการดําเนินงาน ของบริษัทที่ออกหลักทรัพย์ (ฉบับที่ 2) อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ให้ยกเลิกความใน (2) ของข้อ 6 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"(2) ให้บริษัทส่งเอกสารดังต่อไปนี้ ตามระยะเวลาที่กําหนดใน (3) โดยจะจัดทําเป็นภาษาอังกฤษก็ได้ (ก) งบการเงินรายไตรมาสที่ผู้สอบบัญชีได้สอบทานแล้ว (ถ้ามี) (ข) งบการเงินประจํางวดการบัญชีที่ผู้สอบบัญชีตรวจสอบและแสดงความเห็นแล้ว (ค) แบบแสดงรายการข้อมูลประจําปี เว้นแต่บริษัทที่ออกหลักทรัพย์ตาม (1)(ก) หรือ (ข) ที่มีหน้าที่ตามประกาศนี้เนื่องจากการเสนอขายต่อผู้ลงทุนสถาบันหรือผู้ลงทุนรายใหญ่ โดยมีการจดข้อจํากัดการโอนหรือเงื่อนไขการโอนให้จํากัดอยู่ในกลุ่มผู้ลงทุนดังกล่าว ไม่ต้องส่งแบบดังกล่าวบริษัทที่ออกหลักทรัพย์ตาม (1)(ก) หรือ (ข) ซึ่งไม่มีหน้าที่จัดทําและส่งงบการเงินรายไตรมาสหรืองบการเงินประจํางวดหกเดือนต่อตลาดหลักทรัพย์ต่างประเทศหรือหน่วยงานกํากับดูแลในต่างประเทศ บริษัทไม่จําต้องส่งงบการเงินดังกล่าวต่อสํานักงาน ให้บริษัทที่ออกหลักทรัพย์ตาม (1)(ข) ที่มีหน้าที่ตามประกาศนี้เนื่องจากการเสนอขายในกรณีทั่วไป จัดทําข้อมูลตามวรรคหนึ่งให้สอดคล้องกับแบบ 69-FD ท้ายประกาศคณะกรรมการกํากับตลาดทุน ที่ ทจ. 14/2552 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 13 มีนาคม พ.ศ. 2552 โดยอนุโลม แต่ต้องปรับปรุงให้ข้อมูลเป็นปัจจุบัน" ข้อ ๒ ให้เพิ่มความต่อไปนี้เป็น (6/1) ของข้อ 7 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 "(6/1) ในการจัดทําและนําเสนองบกําไรขาดทุนของงบการเงินรายไตรมาสและประจํางวดการบัญชีที่อยู่ในรอบปีบัญชีที่เริ่มในหรือหลังวันที่ 1 มกราคม พ.ศ. 2552 เป็นต้นไป ให้บริษัทที่ออกหลักทรัพย์ใช้รูปแบบการจําแนกค่าใช้จ่ายตามหน้าที่ตามมาตรฐานการบัญชีว่าด้วยการนําเสนองบการเงิน เว้นแต่ผู้กํากับดูแลการประกอบธุรกิจโดยตรงของบริษัทที่ออกหลักทรัพย์ได้กําหนดรูปแบบการจัดทําและนําเสนองบกําไรขาดทุนไว้เป็นการเฉพาะอยู่แล้ว" ข้อ ๓ มิให้นําความในข้อ 12 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 มาใช้บังคับกับบริษัทต่างประเทศที่ออกและเสนอขายหุ้นกู้ต่างประเทศในประเทศไทยที่มีหน้าที่ต้องเปิดเผยข้อมูลเกี่ยวกับฐานะการเงินและผลการดําเนินงาน ก่อนวันที่ประกาศนี้มีผลใช้บังคับ ข้อ ๔ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2552 เป็นต้นไป ผู้มีอํานาจลงนาม - ประกาศ ณ วันที่ 22 เมษายน พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อกําหนดหลักเกณฑ์ในการจัดทําและส่งงบการเงิน และรายงานเกี่ยวกับฐานะการเงินและผลการดําเนินงานของบริษัทที่ออกหลักทรัพย์ที่จัดตั้งขึ้นตามกฎหมายต่างประเทศให้สอดคล้องกับมาตรฐานการเปิดเผยข้อมูลตราสารหนี้ของอาเซียน รวมทั้งกําหนดให้บริษัทที่ออกหลักทรัพย์ซึ่งเป็นบริษัทที่จัดตั้งขึ้นตามกฎหมายไทยและเสนอขายหลักทรัพย์ ต่อประชาชนเป็นการทั่วไปหรือที่มีหลักทรัพย์จดทะเบียนในตลาดหลักทรัพย์แห่งประเทศไทย จัดทําและนําเสนองบกําไรขาดทุนโดยใช้รูปแบบการจําแนกค่าใช้จ่ายตามหน้าที่เท่านั้น จึงจําเป็น ต้องออกประกาศนี้